ช่วงนี้ ส.ส. ลงพื้นที่ไม่ใช่เตรียมยุบสภา แต่เป็นการลงพื้นที่ช่วงปิดสมัยการประชุม
นายชวน หลีกภัย ประธานสภาผู้แทนราษฎร กล่าวว่า ก่อนเปิดสมัยประชุมรัฐสภาในเดือนพฤศจิกายนนี้ จะเชิญผู้แทนจากทั้งฝ่ายค้านและฝ่ายรัฐบาล มาหารือการปรับแนวทางการพิจารณาร่างกฎหมาย หลังมี ส.ส.อภิปรายกันจำนวนมากจนทำให้การพิจารณาล่าช้า ซึ่งก่อนหน้านี้ได้ขอความร่วมมือ ส.ส.ไปแล้ว และในอดีตมีการแบ่งสัดส่วนจำนวน ส.ส. ของแต่ละพรรคการเมืองในการอภิปราย แต่ ส.ส.ชุดนี้ไม่เข้าใจ เช่นเดียวกับการจำกัดเวลาอภิปรายที่ ส.ส.ชุดนี้ส่วนใหญ่มักจะอ่านตามบทอภิปรายที่เตรียม ดังนั้นเมื่อข้อให้สรุปรวบรัดเวลาก็ไม่สามารถทำได้และยอมรับว่าสภาต้องหยุดการประชุมไป 1 เดือน  หลังสถานการณ์โควิด แต่เมื่อเปิดการประชุม ส.ส.ให้ความร่วมมือเป็นอย่างดีเช่นกัน ส่วนกรณีที่แกนนำพรรคการเมืองทยอยลงพื้นที่จะเป็นสัญญาณการยุบสภาหรือไม่นั้น นายชวน ระบุว่า ตนเองยังไม่ได้ยินข่าวการยุบสภาดังกล่าว มีเพียงแต่การนำเสนอของสื่อมวลชนและนักการเมืองยังไม่ได้มีการพูดถึงการยุบสภา ซึ่งการลงพื้นที่ดังกล่าวเนื่องจากเป็นช่วงปิดสมัยการประสภา ซึ่งในอดีต ส.ส.จะใช้ช่วงเวลาดังกล่าวลงพื้นที่ เช่นเดียวกับตนเองที่เตรียงลงพื้นที่ภาคเหนือเพื่อนำหน้ากากอนามัยไปมอบให้กับส่วนราชการในพื้นที่เพื่อนำไปดูแลประชาชน เนื่องจากก่อนหน้านี้ตนเองได้ลงพื้นที่เกือบครบทั้งประเทศแล้วขาดเพียงภาคเหนือเท่านั้น ประธานสภาผู้แทนราษฎร ยังเป็นประธานเปิดการแสดงนิทรรศการ “รัฐสภาไทยสู่รัฐสภาสีเขียว” โดยระบุว่า ได้พยายามดูเรื่องความสิ้นเปลือง มอบนโยบายให้ประหยัดน้ำประหยัดไฟที่หากเปิด-ปิดเป็นเวลาจะสามารถประหยัดงบประมาณปีละหลายล้านบาท  พร้อมยอมรับว่า ที่ยังไม่สามารถห้ามได้คือ เรื่องการสูบบุรี่